PATVIRTINTA

Kaišiadorių rajono savivaldybės mero

2023 m. gegužės 25 d. potvarkiu Nr. V16E-132

**KAIŠIADORIŲ RAJONO SAVIVALDYBĖS SPORTO RĖMIMO PROJEKTŲ KONKURSO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kaišiadorių rajono savivaldybės sporto rėmimo projektų konkurso tvarkos aprašas (toliau – Aprašas) nustato Kaišiadorių rajono savivaldybėje (toliau – Savivaldybė) sporto projektų (toliau – projektai), skirtų Kaišiadorių rajono savivaldybės gyventojams, finansavimo, vertinimo ir atrankos tvarką.

2. Sporto rėmimo projektų konkurso (toliau – konkursas) tikslas – remti Savivaldybėje sportininkų ir Kaišiadorių rajono gyventojų fizinio aktyvumo veiklas.

3. Projektus konkursui gali teikti fiziniai ir juridiniai asmenys, registruoti Kaišiadorių rajono savivaldybėje, išskyrus pelno siekiančias organizacijas ir biudžetines įstaigas (toliau – pareiškėjai).

4. Prioritetai teikiami projektams, kurie remia:

4.1. fizinių ir juridinių (klubų, asociacijų) asmenų sportinę veiklą;

4.2. fizinio aktyvumo veiklas, skatinančias fizinio aktyvumo plėtrą.

. 5. Konkurso lėšos pagal prioritetus skirstomos taip:

5.1. klubų, kurių komandos dalyvauja nacionalinio ir tarptautinio lygio varžybose, projektams skiriama 40 % projektų konkurso lėšų;

5.2. klubų, kurių komandos dalyvauja rajoninėse ir regioninėse varžybose – 30 % projektų konkurso lėšų;

5.3. individualių sporto šakų sportininkų, kurie varžosi aukšto meistriškumo sporto varžybose ir (ar) treniruojasi aukšto meistriškumo sporto pratybose, aukšto meistriškumo sporto stovyklose, projektams – 10 % projektų konkurso lėšų, bet vienam projektui – ne daugiau kaip 750 eurų;

5.4. individualių sporto šakų sportininkų, atstovaujančių Savivaldybei Lietuvos ir tarptautinėse varžybose, projektams – 10 %;

5.5. fizinio aktyvumo veikloms, skatinančioms fizinio aktyvumo plėtrą, sporto renginių organizavimui – 10 %.

6. Jei paraiškų, atitinkančių Aprašo 5.1, 5.2, 5.3, 5.4, 5.5 papunkčius, pateikta mažiau ar nepateikta, Komisija siūlo Savivaldybės merui lėšas skirti kitiems konkursui pateiktiems projektams.

7. Vienas pareiškėjas gali pateikti ne daugiau kaip vieną projektą.

**II SKYRIUS**

**PROJEKTŲ ATRANKA**

8. Konkursą organizuoja Savivaldybės administracija, informaciją apie konkursą skelbia Savivaldybės interneto svetainėje www.kaisiadorys.lt.

9. Konkursui pareiškėjas pateikia paraišką (1 priedas). Konkursui pateiktame projekto aprašyme pagrindžiamas projekto reikalingumas, projekto tikslai ir uždaviniai, projekto įgyvendinimo terminai, veiklų planas. Projekto sąmatoje būtina nurodyti visas su projekto veiklos įgyvendinimu susijusias išlaidas (įskaitant išlaidas, mokesčius ir PVM). Pareiškėjas turi nurodyti bendrą projekto vertę, turimas arba gaunamas iš kitų finansavimo šaltinių lėšas ir atskirai nurodyti sumą, prašomą iš Savivaldybės.

10. Dokumentai pateikiami elektroniniu paštu [dokumentai@kaisiadorys.lt](mailto:dokumentai@kaisiadorys.lt).

11. Paraiškas vertina Savivaldybės mero potvarkiu sudaryta Komisija pagal paraiškos vertinimo kriterijus (2 priedas).

12. Komisija, įvertinusi paraiškas, siūlo Savivaldybės merui finansuoti atrinktus projektus.

13. Savivaldybės meras priima sprendimą dėl finansuojamų projektų, tvirtina jų sąrašą ir skiriamų lėšų dydį.

14. Informacija apie atrinktus projektus ir finansavimo skyrimą paskelbiama Savivaldybės interneto svetainėje [www.kaisiadorys.lt](http://www.kaisiadorys.lt/) per 3 darbo dienas nuo Savivaldybės mero potvarkio priėmimo dienos.

**III SKYRIUS**

**PROJEKTŲ FINANSAVIMO IR ATSISKAITYMO UŽ PANAUDOTAS LĖŠAS TVARKA**

15. Pareiškėjas, kurio projektui skirtas finansavimas, su Savivaldybės administracija sudaro projekto biudžeto lėšų naudojimo sutartį.

16. Jei pareiškėjas, kurio projektui įgyvendinti skiriamas finansavimas, per 10 kalendorinių dienų nuo paskelbimo apie atrinktus projektus nepasirašo projekto biudžeto lėšų naudojimo sutarties, Komisija iš naujo vertina neatrinktus projektus ir siūlo Savivaldybės merui finansuoti kitą projektą. Jei vertintinų projektų nėra, skelbiama nauja atranka.

17. Pareiškėjas gautas Savivaldybės biudžeto lėšas gali panaudoti tik sutartyje nurodytam projektui įgyvendinti.

18. Netinkamos finansuoti išlaidos:

18.1. ilgalaikis turtas (ūkio inventorius, baldai, transporto ir ryšio priemonės, kompiuterinė, medicinos įranga ir kitas inventorius, priemonės ir įranga, kuri nenusidėvi per vienerius metus);

18.2. patalpų remontas;

18.3. apmokėjimo už darbą išlaidos ir atlyginimai (įstaigų dirbantiems darbuotojams);

18.4. dienpinigiai;

18.5. kai projekto galutinio rezultato įvykdymo terminas perkeliamas į kitus metus ir kitais metais patirtos išlaidos (gali būti finansuojamos tik su projekto įgyvendinimu susijusios išlaidos, patirtos nuo sausio 1 d. iki gruodžio 31 d.).

**IV SKYRIUS**

**BAIGIAMOSIOS NUOSTATOS**

19. Už informacijos, lėšų panaudojimo teisėtumą, pateiktų dokumentų tikslumą, gautų lėšų apskaitos tvarkymą atsako lėšų gavėjas Lietuvos Respublikos teisės aktų nustatyta tvarka.

20. Nustačius, kad pareiškėjas lėšas panaudojo ne pagal projekto biudžeto lėšų naudojimo sutartį, pareiškėjas jas turi grąžinti į Savivaldybės biudžetą.

21. Vykdomų projektų veiklų priežiūrą atlieka Savivaldybės administracijos Švietimo, kultūros ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės

sporto rėmimo projektų konkurso tvarkos aprašo

1 priedas

**(Paraiškos forma)**

#### KAIŠIADORIŲ RAJONO SAVIVALDYBĖS SPORTO RĖMIMO PROJEKTŲ KONKURSO PARAIŠKA

|  |
| --- |
| **1. Besikreipiančios organizacijos pavadinimas, teisinis statusas, sportininko vardas, pavardė** |
|  | |

|  |
| --- |
| **2. Projekto pavadinimas** |
|  | |

|  |
| --- |
| **3. Informacija apie projektą teikiančią ir vykdančią organizaciją arba sportininką** |
| Adresas: | |
| Miestas ir pašto indeksas: | |
| Telefonas: | |
| Elektroninis paštas: | |
| Organizacijos registracijos kodas: | |
| Organizacijos banko rekvizitai (banko pavadinimas, kodas, sąskaitos numeris): | |
| Organizacijos disponuojami resursai, susiję su projekto įgyvendinimu:  Žmogiškieji ištekliai  Kiti resursai:  Patalpos.....................................................................................................................................................  Organizacinė technika..............................................................................................................................  Ryšio priemonės......................................................................................................................................  Kita........................................................................................................................................................... | |

|  |  |
| --- | --- |
| **4. Prašoma suma** | EUR |
| Bendra projekto suma |  |
| Prašoma suma iš Savivaldybės biudžeto |  |
| Kiti projekto finansavimo šaltiniai (nurodyti): |  |
|  |  |
|  |  |
| Kita parama |  |
|  |  |
|  |  |
| Tikimasi gauti iš (nurodyti šaltinį): |  |
|  |  |
|  |  |

**5. Kaip projektas atitinka Kaišiadorių rajono savivaldybės sporto rėmimo projektų konkurso tvarkos aprašo 4 ir 5 punktuose numatytas prioritetines veiklas/-ą**

................................................................................................................................................................................................................................................................................................................................................................................................................................................................................................

|  |  |
| --- | --- |
| **6. Trumpas ir konkretus projekto pristatymas (ne daugiau kaip 0,5 psl.)** | |
|  | |
| **7. Projekto partneriai** |
| Organizacijos / institucijos pavadinimas: | | |
| Būstinės adresas: | | |
| Telefonas: | | |
| Bendradarbiavimo statusas (bendradarbiavimo sutartis, planuojate susisiekti ir pan.): | | |
| Glaustai apibrėžkite organizacijos / institucijos vaidmenį projekte: | | |

|  |
| --- |
| **8. Projekto vykdytojai** |
| Bendras projekto vykdytojų skaičius: | |
| Projekto vykdytojų vardai, pavardės, kontaktiniai duomenys, išsilavinimas, darbo patirtis: | |
| Projekto vadovo vardas, pavardė, kontaktiniai duomenys (telefonas, el. paštas, faksas), išsilavinimas, darbo patirtis: | |

|  |
| --- |
| **9. Projekto dalyviai** |
| Jaunimas (iki 29 metų) – .....................  Suaugusieji – .................  Bendras dalyvių skaičius – ................. | |

|  |
| --- |
| **10. Projekto įgyvendinimo vieta:** |
|  | |
|  | |
| **11. Laukiami projekto rezultatai:** |
| **Kiekybiniai:**  **Kokybiniai:** | |

**12. Projekto veiklų planas:**

|  |  |  |
| --- | --- | --- |
| **Veikla** | **Mėnesis** | **Vykdytojas** |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| **13. Kaip ir kada numatoma pristatyti projektą visuomenei / bendruomenei ir kt.** |

**14. Projekto išlaidos**

**Pateikite detalią informaciją apie projekto išlaidas**

|  |  |  |  |  |
| --- | --- | --- | --- | --- |
| **Nr.** | * + - 1. **Išlaidų paskirtis** | **Išlaidų detalizavimas** | **Reikalinga**  **suma EUR** | **Prašoma**  **suma EUR** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| **IŠ VISO:** | | |  |  |

|  |
| --- |
| **15.** **Prie paraiškos pridedami dokumentai** (nurodyti dokumento pavadinimą ir lapų skaičių):  1.  2.  3. |

|  |
| --- |
| Data:  Organizacijos vadovo tikslus pareigų pavadinimas, vardas, pavardė, parašas:  Projekto vadovo vardas, pavardė, parašas:  A. V. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės

sporto rėmimo projektų konkurso tvarkos aprašo

2 priedas

**(Paraiškos vertinimo forma)**

**PARAIŠKOS VERTINIMAS**

|  |  |
| --- | --- |
| Paraiškos registracijos numeris |  |
| Teikėjas |  |
| Projekto pavadinimas |  |

| **Vertinimo kriterijai** | **Galimas įvertis (balais)1** | **Įvertis**  **(balais)** |
| --- | --- | --- |
|  |  |  |
| 1. Konkretus ir aiškus projekto pristatymas | (1–5) |  |
| 2. Aiškus projekto veiklos planas | (1–5) |  |
| 3. Pamatuojami projekto veiklos rezultatai | (1–5) |  |
| 4. Realus ir subalansuotas projekto biudžetas | (1–5) |  |
| 5. Numatyti kiti finansavimo šaltiniai | (1–5) |  |
| 6. Numatytas projekto veiklų ir rezultatų viešinimas | (1–5) |  |
| **Įverčių suma pagal kriterijus:** | (7–30) |  |

1Skliaustuose nurodyti galimi įverčiai. Įverčių paaiškinimas: skliaustų kairėje pusėje – galimas minimalus balas, dešinėje – galimas maksimalus balas.

**Siūloma skirti suma:** . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Data . . . . . . . . . . . .

Komisijos nariai:

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .. .

(parašas) (vardas ir pavardė)

**\_\_\_\_\_\_\_\_\_\_\_\_\_\_\_\_\_\_\_\_**